ai4bharat/Pralekha huggingface dataset:
உள்துறை அமைச்சகம்
மத்திய தகவல் ஆணையத்தின் 14-வது வருடாந்தர மாநாட்டின் தொடக்க நிகழ்வில் மத்திய உள்துறை அமைச்சர் தலைமை விருந்தினராகப் பங்கேற்பார்
புதுதில்லியில் அக்டோபர் 12, 2019 அன்று நடைபெற உள்ள மத்திய தகவல் ஆணையத்தின் 14-வது வருடாந்தர மாநாட்டின் தொடக்க நிகழ்வில் மத்திய உள்துறை அமைச்சர் திரு அமித் ஷா தலைமை விருந்தினராகப் பங்கேற்பார். வடகிழக்கு பிராந்திய வளர்ச்சித்துறை , பிரதமர் அலுவலகம், ஊழியர் நலன், மக்கள் குறைதீர்ப்பு, ஓய்வூதியங்கள், அணுசக்தி மற்றும் விண்வெளி ஆய்வுத்துறைகளின் இணை அமைச்சர் டாக்டர் ஜிதேந்திர சிங் கவுரவ விருந்தினராகப் பங்கேற்பார்.
இந்த வருடாந்தர மாநாட்டின் மூன்று அமர்வுகளுக்குக் கீழ்க்காணும் மூன்று மையப் பொருள்களை மத்திய தகவல் ஆணையம் அடையாளம் கண்டுள்ளது.
· காந்திய சிந்தனைகளும் தகவல் அறியும் உரிமையும்
· சிறந்த நிர்வாகத்தின் கருவியாக தகவல் அறியும் உரிமை
· தகவல் அறியும் உரிமைச் சட்டம் – எதிர்நோக்கும் சவால்கள்
காந்திய சிந்தனைகளும் தகவல் அறியும் உரிமையும் என்ற பொருளில் திரு பவன் கே வர்மா, பேராசிரியர் என் ராதாகிருஷ்ணன், பேராசிரியர் அனுராக் கங்கல் ஆகியோர் உரையாற்றுவார்கள். சிறந்த நிர்வாகத்தின் கருவியாக தகவல் அறியும் உரிமை என்ற தலைப்பில் திரு. வஜாஹத் ஹபிபுல்லா, திரு ஏ என் திவாரி, திரு ஷியாம்லால் யாதவ் ஆகியோர் கருத்துக்களைப் பகிர்ந்து கொள்வார்கள். எதிர்நோக்கும் சவால்கள் என்பது குறித்து திரு.பிமல் ஜுல்கா,பேராசிரியர் பார்த்த ப்ரதீம் சக்ரவர்த்தி, திருமதி அஞ்சலி பரத்வாஜ் ஆகியோர் உரையாற்றுவார்கள்.
முன்னாள் தலைமைத் தகவல் ஆணையர்கள், மத்திய தகவல் ஆணையத்தின் ஆணையர்கள் மாநில தகவல் ஆணையங்களின் தலைமை ஆணையர்கள் மற்றும் ஆணையர்கள் முதன்மை மேல்முறையீட்டு ஆணையம் மற்றும் மத்திய பொதுத் தகவல் ஆணைய அதிகாரிகள் இந்த வருடாந்தர மாநாட்டுக்கு அழைக்கப்பட்டுள்ளனர். மேலும், கள அளவில், பணிபுரியும் சில குறிப்பிட்ட தொண்டு நிறுவனங்களுக்கும் அழைப்பு விடுக்கப்பட்டுள்ளது.
----
(Visitor Counter : 58
பிரதமர் அலுவலகம்
மாநிலங்களவைத் துணைத் தலைவராக திரு.ஹரிவன்ஷ் தேர்ந்தெடுக்கப்பட்டதற்கு பிரதமர் வாழ்த்து
மாநிலங்களவைத் துணைத் தலைவராக தேர்ந்தெடுக்கப்பட்ட திரு ஹரிவன்ஷிற்கு பிரதமர் திரு நரேந்திர மோடி வாழ்த்து தெரிவித்தார்.
துணைத்தலைவர் தேர்தலுக்குப் பின்னர், மாநிலங்களவையில் பேசிய பிரதமர், அவை முன்னவர் திரு.அருண் ஜேட்லி உடல் நலம் தேறி மீண்டும் அவைக்கு வந்திருந்ததுப் பற்றி மகிழ்ச்சி தெரிவித்தார்.
வெள்ளையனே வெளியேறு இயக்கத்தின் ஆண்டு தினம் இன்று கொண்டாடப்படுவதை பிரதமர் சுட்டிக்காட்டினார். 1857ல் தொடங்கிய விடுதலைப்போருடன் தொடர்புடைய பல்லியாவைச் சேர்ந்தவர் திரு. ஹரிவன்ஷ் என்று அவர் கூறினார். லோக்நாயக் ஜெயப்பிரகாஷ் நாராயணால் ஈர்க்கப்பட்டவர் திரு. ஹரிவன்ஷ் என்றும் பிரதமர் குறிப்பிட்டார்.
முன்னாள் பிரதமர் சந்திரசேகரருடன் ஹரிவன்ஷ் பணியாற்றியதையும் பிரதமர் நினைவு கூர்ந்தார்.
சந்திரசேகரருடன் நெருக்கமாக பணியாற்றிய ஹரிவன்ஷிற்கு அவர் ராஜினாமா செய்யப்போகிறார் என்ற தகவல் முன்கூட்டியே தெரியும் என்று பிரதமர் கூறினார். இருப்பினும், தமது சொந்தப் பத்திரிகைக்கே இந்தத் தகவலை அவர் வெளிப்படுத்தவில்லை என்பதை பிரதமர் நினைவு கூர்ந்தார். இது அவரது மரபுகளை மதிக்கும் பண்பையும், பொது சேவையில் அவருக்குள்ள ஈடுபாட்டையும் காட்டுகிறது என்று பிரதமர் கூறினார்.
திரு. ஹரிவன்ஷ் சிறந்த படிப்பாளி என்றும், அவர் ஏராளமாக எழுதியுள்ளார் என்றும் பிரதமர் பாராட்டினார். பல ஆண்டுகளாக சமுதாயத்திற்கு திரு. ஹரிவன்ஷ் பாடுபட்டு வருவதையும் அவர் சுட்டிக்காட்டினார்.
மாநிலங்களவைத் துணைத் தலைவர் தேர்தலில் போட்டியிட்டதன் மூலம் அதில் பங்கேற்ற திரு. பி.கே. ஹரிபிரசாத்துக்கும் திரு.நரேந்திர மோடி வாழ்த்து தெரிவித்தார். தேர்தல் சுமூகமாக நடக்க ஒத்துழைத்த அனைத்து உறுப்பினர்களுக்கும், மாநிலங்களவைத் தலைவருக்கும் அவர் நன்றி தெரிவித்தார்.
சுகாதாரம் மற்றும் குடும்ப நலத்துறை அமைச்சகம்
ஊரகப் பகுதிகளில் சுகாதார கவனிப்பு
இந்திய பொது சுகாதார தரங்கள் மூலம் பொது சுகாதார வசதிகளுக்கான மக்கள் தொகை விதிமுறைகளை ஊரகப் பகுதிகளில் கீழ்காணுமாறு வழங்க மத்திய அரசு உறுதி செய்துள்ளது.
|
|
வ.எண்
|
|
பொது சுகாதார வசதிகள்
|
|
சமவெளிப் பகுதி
|
|
மலை/பழங்குடி/சிரமமான பகுதி
|
|
1.
|
|
துணை மையங்கள்
|
|
5000
|
|
3000
|
|
2.
|
|
பொது சுகாதார மையம்
|
|
30,000
|
|
20,000
|
|
3.
|
|
முதல் பரிந்துரை அலகு அல்லாத குழந்தை சுகாதார மையம்
|
|
1,20,000
|
|
80,000
|
|
4.
|
|
முதல் பரிந்துரை அலகு உள்ள குழந்தை சுகாதார மையம்
|
|
5,00,000
|
|
தகவல் இல்லை
ஊரக சுகாதார புள்ளிவிவரங்கள்படி 2019-20-ல் 18,610 ஆயுஷ்மான் பாரத் சுகாதாரம் மற்றும் நல்வாழ்வு மையங்கள் – துணை மையங்கள் உட்பட 1,55,404 ஊரக துணை மையங்கள். 16,635 ஆயுஷ்மான் பாரத் சுகாதாரம் மற்றும் நல்வாழ்வு மையங்கள் – பொது சுகாதார மையங்கள், 5,183 சமூக சுகாதார மையங்கள் உட்பட 24,918 ஊரக ஆரம்ப சுகாதார மையங்கள் உள்ளன.
சுகாதாரம் மற்றும் குடும்ப நலத்துறை இணையமைச்சர் டாக்டர் பாரதி பிரவீன் பவார் மக்களவையில் கேள்வி ஒன்றுக்கு எழுத்து மூலம் அளித்த பதிலில் தெரிவித்துள்ளார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1777638
(Visitor Counter : 117
ஜல்சக்தி அமைச்சகம்
தேசிய ஜல் ஜீவன் இயக்கத்தைச் சேர்ந்த பல்துறைக் குழு ராஜஸ்தான் பயணம்
தேசிய ஜல் ஜீவன் இயக்கத்தைச் சேர்ந்த 10 பேர் கொண்ட பல்துறைக் குழு ஒன்று, 2021 அக்டோபர் 18 முதல் 21 வரை ராஜஸ்தானில் பயணம் மேற்கொண்டுள்ளது.
பரான், தவுசா, ஜோத்பூர், பில்வாரா மற்றும் ஜெய்ப்பூர் ஆகிய 5 மாவட்டங்களில் இந்தக் குழு பயணம் மேற்கொண்டுள்ளது. ஒவ்வொரு மாவட்டத்திலும் மூன்று முதல் ஐந்து கிராமங்களை தினமும் பார்வையிடும் குழுவினர், திட்டங்களின் பல்வேறு அம்சங்கள் குறித்தும் ஆய்வு செய்கின்றனர்.
திட்டத்தின் முன்னேற்றம் குறித்து தெரிந்து கொள்வதற்காகவும், கள நிலவரத்தை ஆய்வு செய்ததாகவும் அனைத்துக் கிராமப்புற வீடுகளுக்கும் குடிதண்ணீர் குழாய் இணைப்புகள் வழங்கும் இலக்கை அடைவதற்கான மாநிலத்தின் தயார் நிலைக் குறித்து அறிந்து கொள்வதற்காகவும் இந்தப் பயணம் திட்டமிடப்பட்டுள்ளது.
மாவட்ட அதிகாரிகள், உள்ளூர் சமுதாயத்தினர், கிராமப் பஞ்சாயத்து மற்றும் தண்ணீர் குழுக்களின் உறுப்பினர்கள் உள்ளிட்டோருடன் இந்தக் குழு உரையாடுகிறது. பின்னர், கள நிலவரம் குறித்து மாநில அரசு மற்றும் மாவட்டங்களின் உயர் அதிகாரிகளுடன் இக்குழு தனது கருத்துகளை பகிர்ந்துகொள்ளும்.
2024-ம் ஆண்டுக்குள் அனைத்து கிராமப்புற வீடுகளுக்கும் குடிதண்ணீர் குழாய் இணைப்புகள் வழங்கும் இலக்கை அடைய ராஜஸ்தான் அரசு உறுதி பூண்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1764918
கனரகத் தொழில்கள் அமைச்சகம்
670 மின்சார பேருந்துகளுக்கும், 241 சார்ஜிங் நிலையங்களுக்கும் ஃபேம் திட்டத்தின் கீழ் ஒப்புதல்; திருச்சியில் 25 நிலையங்கள் அமையவுள்ளன
மின்சார போக்குவரத்துக்கு ஒரு மிகப்பெரிய உந்துதலை அளிக்கும் விதமாக, ஃபேம் இந்தியா திட்டத்தின் இரண்டாம் கட்டத்தின் கீழ் மகாராஷ்டிரா, கோவா, குஜராத் மற்றும் சண்டிகரில் 670 மின்சார பேருந்துகளுக்கும், மத்தியப் பிரதேசம், தமிழ்நாடு, கேரளா, குஜராத் மற்றும் போர்ட் பிளேரில் 241 சார்ஜிங் நிலையங்களுக்கும் அரசு ஒப்புதல் அளித்துள்ளது.
இதை தனது டிவிட்டர் பதிவுகளில் அறிவித்துள்ள மத்திய கனரக தொழில்கள் அமைச்சர் திரு பிரகாஷ் ஜவடேகர், சுற்றுச்சூழலுக்கு மாசு விளைவிக்காத போக்குவரத்துக்கான பிரதமர் திரு நரேந்திர மோடியின் இலட்சியத்தை சார்ந்து இந்த நடவடிக்கை இருக்கிறது என்று கூறியுள்ளார்.
மகாராஷ்டிராவுக்கு ஒப்புதல் அளிக்கப்பட்டுள்ள 240 மின் பேருந்துகளில் MSRTCயின் இன்டர்சிட்டி மற்றும் நவி மும்பை மாநகர போக்குவரத்துக்கு தலா 100 பேருந்துகளும், பெஸ்ட் மும்பைக்கு 40 பேருந்துகளும் வழங்கப்படும்.
கோவா கடம்பா போக்குவரத்து கழகத்துக்கு 100 மின் பேருந்துகளுக்கு அனுமதி அளிக்கப்பட்டுள்ளது. கோவா உள்ளூர் போக்குவரத்துக்கான, சுற்றுச்சூழலுக்கு உகந்த இந்த இ-பேருந்துகள் சுற்றுச்சூழலலையும், போக்குவரத்தையும் மேம்படுத்தும்.
குஜராத்துக்கு ஒப்புதல் அளிக்கப்பட்டுள்ள 250 மின் பேருந்துகளில் 150 சூரத் மாநகராட்சிக்கும், 100 ராஜ்கோட் ராஜ்பாத் லிமிட்டெடுக்கும் வழங்கப்படும். இதைத் தவிர குஜராத்தில் 50 சார்ஜிங் நிலையங்களை அமைக்கவும் திரு நரேந்திர மோடி தலைமையிலான அரசு ஒப்புதல் அளித்துள்ளது.
மின்சார வாகனங்களை ஊக்குவிப்பதற்கு சார்ஜிங் நிலையங்களை அமைப்பது முக்கியமான உள்கட்டமைப்பு தேவையாகும். அந்த வகையில் மத்திய பிரதேசத்திலுள்ள இந்தூரில் 26 சார்ஜிங் நிலையங்கள் அமைக்க ஒப்புதல் அளிக்கப்பட்டுள்ளது என்பதை அறிவிக்க நான் மகிழ்ச்சி அடைகிறேன் என்று திரு ஜவடேகர் தனது டிவிட்டர் பதிவில் கூறியிருக்கிறார்.
சண்டிகர் யூனியன் பிரதேசத்துக்கும் 80 மின் பேருந்துகள் ஃபேம் இந்தியா திட்ட இரணடாவது கட்டத்தின் கீழ் அனுமதிக்கப்பட்டுள்ளது என்பதை தெரிவிப்பதில் மகிழ்ச்சியடைகிறேன் என்று கூறிய அவர், தமிழ்நாட்டில் உள்ள திருச்சிராப்பள்ளியில் 25 சார்ஜிங் நிலையங்கள் அமைக்க ஒப்புதல் அளிக்கப்பட்டுள்ளது என்றார்.
கொல்லத்தில் 25 , திருவனந்தபுரத்தில் 27, மலப்புரத்தில் 28, போர்ட் பிளேரில் 10 சார்ஜ் நிலையங்கள் அமைக்க அனுமதி வழங்கப்பட்டுள்ளது.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1658900
சுற்றுலா அமைச்சகம்
தெலங்கானாவில் சுற்றுலாத் திட்டங்களைத் தொடங்கி வைத்தார் மத்திய அமைச்சர் திரு கிஷன் ரெட்டி
சுதேஷ் தர்ஷன் திட்டத்தின் கீழ் தெலங்கானாவில் பல சுற்றுலாத் திட்டங்களை மத்திய கலாச்சாரம் மற்றும் சுற்றுலாத்துறை அமைச்சர் திரு கிஷன் ரெட்டி இன்று தொடங்கி வைத்தார்.
சுற்றுலாத் திட்டங்களை தொடங்கி வைப்பதற்காக தெலங்கானாவில் முளுகு மற்றும் வாரங்கல் மாவட்டங்களுக்கு மத்திய அமைச்சர் திரு கிஷன் ரெட்டி இன்று சென்றார்.
முளுகு- லக்னாவரம் - மேதவரம் - தத்வாய் - தமராவி – மல்லூர் – பொகாதா நீர் வீழ்ச்சி ஆகிய பகுதிகளில் சுற்றுலா வசதிகளை மேம்படுத்த மத்திய அரசு கடந்த 2017ஆம் ஆண்டு ரூ.75.88 கோடி ஒதுக்கியது. இதையடுத்து இப்பகுதியில் பல வளர்ச்சித் திட்டங்கள் தொடங்கி வைக்கப்பட்டுள்ளன. பாளம்பேட் செல்லும் வழியில் உள்ள கதம்மா என்ற இடத்தில் ஹரிதா என்ற உணவு விடுதியை திரு கிஷன் ரெட்டி தொடங்கி வைத்தார்.
சுதேஷ் தர்ஷன் திட்டத்தின் கீழ் முளுகுவில் சாலையோர வசதிகளையும், மத்திய அமைச்சர் தொடங்கி வைத்தார். இந்த வசதிகள் சுற்றுலாப் பயணிகளுக்கு மிகுந்த பயனளிக்கும் எனவும் அதிக எண்ணிக்கையிலான சுற்றுலாப் பயணிகளைக் கவரும் எனவும் மத்திய அமைச்சர் கூறினார். முளுகு என்ற இடத்தில் உள்ள ருத்ரேஸ்வரா  கோவிலில் உலக பாரம்பரிய சின்ன அறிவிப்புப் பலகையை மத்திய அமைச்சர் திரு கிஷன் ரெட்டி திறந்து வைத்தார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1765811
பாதுகாப்பு அமைச்சகம்
தற்சார்பு மற்றும் பாதுகாப்பான எல்லைகள் சக்தி வாய்ந்த ‘புதிய இந்தியா’க்கான முக்கிய அம்சம்; இதற்கான பணிகள் தொடங்கப்பட்டுள்ளன, என்று பாதுகாப்பு அமைச்சர் திரு ராஜ்நாத் சிங் கூறினார்
"தற்சார்பு மற்றும் பாதுகாப்பான எல்லைகள் இந்தியாவை சக்திவாய்ந்த நாடாக மாற்றுவதற்கு முக்கியமாக உள்ளன" என்று பாதுகாப்பு அமைச்சர் திரு ராஜ்நாத் சிங் 2022 ஆம் ஆண்டு அக்டோபர் 15 ஆம் தேதி புது தில்லியில் நடைபெற்ற நிகழ்ச்சி ஒன்றில் கூறியுள்ளார். 2047 ஆம் ஆண்டுக்குள் இந்தியாவை மிகவும் சக்திவாய்ந்த நாடுகளில் ஒன்றாக மாற்றுவதற்கான அரசின் ஊசலாட்டமில்லா உறுதியை தமது உரையில் பாதுகாப்பு அமைச்சர் எதிரொலித்தார். பிரதமர் திரு நரேந்திர மோடியின் 'தற்சார்பு இந்தியா' என்ற தொலைநோக்குப் பார்வையை அடைய எந்த முயற்சியையும் விட்டு வைக்கவில்லை என்று பாதுகாப்பு அமைச்சகம் உறுதிபடத்தெரிவித்தது.
தற்சார்பான பாதுகாப்புத் துறையால் தயாரிக்கப்பட்ட அதிநவீன ஆயுதங்கள்/ தளவாடங்களுடன் ஆயுதப் படைகளைத் தயார்படுத்துவதில் அரசின் கவனத்தை திரு ராஜ்நாத் சிங் கோடிட்டுக் காட்டினார். ஆக்கபூர்வமான உள்நாட்டுத் தயாரிப்புப் பட்டியல்களை வெளியிடுவது உட்பட, இறக்குமதியை சார்ந்திருப்பதை குறைக்க பாதுகாப்பு அமைச்சகம் எடுத்துவரும் பல நடவடிக்கைகளை அவர் பட்டியலிட்டார். 76 சதவீத உள்நாட்டு சாதனங்களைக் கொண்டு அண்மையில் கப்பற்படையில் சேர்க்கப்பட்ட ஐஎன்எஸ் விக்ராந்தின் உதாரணத்தை மேற்கோள் காட்டி, நவீன ஆயுதங்கள் மற்றும் தளவாடங்களைத் தயாரிக்கும் திறன் இந்தியாவிடம் இருப்பதாக அவர் கூறினார். அடுத்த பத்து ஆண்டுகளில், நாடு நவீன மற்றும் பயனுள்ள வகையில் நீர், நிலம், வானம் மற்றும் விண்வெளி பாதுகாப்பு தளங்களை உற்பத்தி செய்யத் தொடங்கும் என்று அவர் நம்பிக்கை தெரிவித்தார்.
அரசின் பார்வையில் மற்றொரு முக்கிய அம்சமாக இருப்பது எல்லைப் பகுதி மேம்பாடு என்று குறிப்பிட்ட திரு ராஜ்நாத் சிங், ஆயுதப் படைகளின் தயார்நிலையை மேலும் வலுப்படுத்த தொலைதூரப் பகுதிகளுடன் போக்குவரத்துத் தொடர்பை அதிகரிக்கவும், இந்தப் பிராந்தியத்தில் வசிக்கும் மக்களுடன் நாட்டை இணைக்கவும் அனைத்து முயற்சிகளும் மேற்கொள்ளப்பட்டு வருவதாக கூறினார். சவாலான சூழ்நிலையிலும் வடகிழக்கு மாநிலங்களில் ஆயுதப் படைகளுக்கும் பொதுமக்களுக்கும் இடையே உள்ள சிறப்பான ஒத்துழைப்பையும், அவர்களின் தேசபக்தியையும் அவர் பாராட்டினார்.
பிரதமர் திரு நரேந்திர மோடி தலைமையின் கீழ் நாட்டின் பொருளாதாரம் ஆற்றல் மிக்கதாகவும் வலுவாகவும் மாறியுள்ளதை திரு ராஜ்நாத் சிங் பாராட்டினார். 2014 ஆம் ஆண்டில் 400 ஆக இருந்த புத்தொழில் நிறுவனங்களின்  எண்ணிக்கை பன்மடங்கு அதிகரித்து 75,000 ஆக ஆகியுள்ளது என்றும் அவர் கூறினார்.
“பெரும்பாலான நாடுகள் இன்று பொருளாதார மந்தநிலையின் சிக்கலை எதிர்கொள்கின்றன. சர்வதேச செலாவணி நிதியம், உலகளாவிய ஜிடிபி வளர்ச்சி விகிதம் 2022-23 இல் 2.9 சதவீதமாக இருக்கும் என்று கணித்துள்ளது. இந்தியாவின் வளர்ச்சி விகிதம் குறைத்து மதிப்பிடப்பட்டாலும், அது இன்னும் 6.1 சதவீதமாகவே உள்ளது. இந்தியாவின் வளர்ச்சிப் பயணத்தை உலகமே எதிர்பார்த்துக் கொண்டிருக்கிறது” என்று பாதுகாப்பு அமைச்சர் கூறினார்.”
ஊரக வளர்ச்சி அமைச்சகம்
ஊரக வளர்ச்சித் துறையில் கொவிட்-19 தொற்றின் தாக்கம்
கொரோனா பெருந்தொற்று காலத்தில் ஊரகப்பகுதிகளில் வேலைவாய்ப்பு மற்றும் வாழ்வாதார வாய்ப்புகளை ஊக்குவித்தல் மற்றும் நிவாரணம் வழங்குதலுக்கான நடவடிக்கைகளை ஊரக வளர்ச்சி அமைச்சகம் எடுத்துள்ளது. இருப்பினும் ஊரக வளர்ச்சித்துறையில் கொவிட்-19 தொற்றின் தாக்கம் குறித்த எந்த ஆய்வையும் அமைச்சகம் மேற்கொள்ளவில்லை.
மத்திய நிதி அமைச்சகம் 2020-ஆம் ஆண்டு மார்ச் 20-ந் தேதி பிரதம மந்திரி கரிப் கல்யாண் யோஜனாவின் நிவாரணத்தொகுப்பை அறிவித்தது. ஜன்தன் வங்கி கணக்கு வைத்திருந்த மகளிருக்கு மாதத்திற்கு ரூ.500 வீதம் 3 மாதங்களுக்கு வழங்கப்பட்டது. இந்த வகையில் மொத்தம் ரூ.30,944.44 கோடி, 20.64 கோடி பெண்களுக்கு விடுவிக்கப்பட்டது.
தேசிய சுமூக உதவித்திட்டத்தின் கீழ் முதியோர், கணவனை இழந்தோர், மாற்றுத்திறனாளிகளுக்கென ரூ.500 வீதம் இரண்டு தவணைகளாக விடுவிக்கப்பட்டது. 2020 ஏப்ரல் மாதம் மகாத்மா காந்தி ஊரக வேலை உறுதி திட்ட ஊதியத்தில் ரூ.20 உயர்த்தப்பட்டது.
இது தவிர மத்திய அரசு கரிப் கல்யாண் ரோஸ்கார் அபியான் என்னும் 125 நாட்கள் வேலை வழங்கும் திட்டத்தை துவக்கியது. பீகார், ஜார்க்கண்ட், மத்தியப்பிரதேசம், ஒடிசா, ராஜஸ்தான், உத்தரப்பிரதேசம் ஆகிய 6 மாநிலங்களைச் சேர்ந்த 116 மாவட்டங்களில் 25 பணிகள் தேர்வு செய்யப்பட்டு புலம் பெயர்ந்த தொழிலாளர்களுக்கு வாழ்வாதாரம் வழங்கும் நடவடிக்கைகள் மேற்கொள்ளப்பட்டன.
இவை தவிர பல்வேறு துறைகளின் மூலம் ஊரகப்பகுதி வாழ்வாதாரத்தை ஊக்குவிக்கும் எண்ணற்ற நடவடிக்கைகள் மேற்கொள்ளப்பட்டுள்ளது.
மக்களவையில் எழுத்து மூலம் அளித்த பதிலில் ஊரக வளர்ச்சித்துறை இணை அமைச்சர் சாத்வி நிரஞ்சன் ஜோதி தெரிவித்துள்ளார்.
மேலும் விவரங்களுக்கு ஆங்கில செய்திக்குறிப்பை காணவும்
https://pib.gov.in/PressReleasePage.aspx?PRID=1776462
பிரதமர் அலுவலகம்
ஜகார்த்தாவில் இந்தியர்களிடையில் பிரதமர் உரை
இந்தோனேசியாவில் பயணம் செய்யும் பிரதமர் திரு. நரேந்திர மோடி தலைநகர் ஜகார்த்தாவில் இந்தியர்கள் பங்கேற்ற கூட்டத்தில் இன்று உரையாற்றினார்.
இந்தியாவுக்கும் இந்தோனேசியாவுக்கும் இடையிலான உறவுகள் குறித்துப் பேசிய பிரதமர் கடந்த ஜனவரியில் புது தில்லியில் நடைபெற்ற குடியரசு தின விழாவில் ஆசியான் அமைப்பில் உள்ள 10 நாடுகளின் தலைவர்கள் பங்கேற்றதை அன்புடன் நினைவுகூர்ந்தார்.
புதுதில்லியில் 1950ம் ஆண்டு நடைபெற்ற குடியரசு தின அணிவகுப்பில் இந்தோனேசிய அதிபர் பங்கேற்றதையும் குறிப்பிட்டார்.
“இந்தோனேசியாவில் குடியேறியுள்ள இந்தியர்கள் இந்தோனேசியாவின் பெருமைக்குரிய குடிமக்களாக இருக்கிறார்கள். அதே சமயம் இந்தியாவின் வேருடன் தொடர்புகொண்டிருக்கிறார்கள்” என்று பிரதமர் கூறினார்.
“கடந்த நான்கு ஆண்டுகளில் இந்தியா இணையற்ற மாற்றத்தைக் கண்டுள்ளது. அந்நிய நேரடி முதலீடு விஷயத்தில் இந்தியப் பொருளாதாரம் திறந்த மனத்தோடு இருக்கிறது. எளிதாகத் தொழில் தொடங்கலாம். இந்தியப் பொருளாதாரத்தின் போட்டித் தன்மை வலுவாக இருக்கிறது.
இந்தியாவும் இந்தோனேசியாவும் தங்களது ஜனநாயக நெறிகள், பன்முகத் தன்மை குறித்துப் பெருமைப் படலாம். உதாரணத்திற்கு, பாலி ஜாத்ரா போன்ற பயண நிகழ்வுகள், மொழி, உணவு ஆகியவற்றில் ஒற்றுமை, கலாசாரத் தொடர்புகள் ஆகியவை குறிப்பிடத் தக்கவை” என்று பிரதமர் கூறினார்.
தானும் இந்தோனேசிய அதிபர் விடோடோவும் அங்கு நடைபெற்ற காத்தாடித் திருவிழாவில் பங்கேற்றதை நினைவுகூர்ந்த பிரதமர் திரு. மோடி, அந்த விழாவில் இராமாயணம், மகாபாரதம் ஆகியவை தொடர்பான குறிப்புகள் இடம்பெற்றுள்ளதைச் சுட்டிக் காட்டினார்.
இந்தியாவின் வளர்ச்சிகள் குறித்துப் பேசிய பிரதமர், மத்திய அரசு மேம்பாடு சார்ந்த, ஊழலற்ற நடைமுறையை உருவாக்கி வருகிறது என்றார்.
“தொழில் தொடங்க எளிதான சூழல் என்பதிலிருந்து தற்போது எளிதாக வாழ்தல் என்ற நிலையில் கவனம் செலுத்தத் தொடங்கியுள்ளோம். எங்களது நடைமுறை வெளிப்படைத் தன்மையும் நுட்பமும் கொண்டது” என்று கூறிய பிரதமர், பல்வேறு கட்டுமான அபிவிருத்திகளில் மிகப் பெரிய முன்னேற்றம் ஏற்பட்டுள்ளதை விவரித்தார். அத்துடன் தொழில் தொடங்குக இந்தியா திட்டத்துக்கான துடிப்பான சூழல், சர்வதேச சூரிய சக்தி கூட்டு ஆகியவை குறித்தும் பிரதமர் பேசினார்.
பல தேவைகளுக்கு உதவுவதில் இந்தியாவும் இந்தோனேசியாவும் உணர்வோடு செயல்படுகின்றன என உறுதிபடக் கூறினார்.
“இந்தியா யாருடைய பாஸ்போர்ட்டின் வண்ணத்தையும் பார்க்காமல் மனித நேயத்தின் அடிப்படையில் எல்லோருக்கும் உதவுவதற்குத் தயாராக இருக்கிறது. இந்தியாவிற்கும், இந்தோனேசியாவுக்கும் பெயரில் ஒற்றுமை அமைந்திருப்பதைப் போல, பண்பாடு, பாரம்பரியம், ஜனநாயக விழுமியங்கள் ஆகியவற்றிலும் ஒற்றுமை இருக்கிறது” என்று பிரதமர் குறிப்பிட்டார்.
இந்தியாவில் ஏற்பட்டுள்ள மாற்றங்களை நேரடியாகவே காண்பதற்காக இந்தோனேசியாவில் உள்ள புலம்பெயர்ந்த இந்தியர்களை தாய்நாட்டுக்கு வருமாறு பிரதமர் வேண்டுகோள் விடுத்தார்.
பிரதமர் அலுவலகம்
முக்கியத் துறைமுகங்களின் புதிய சாதனைகளுக்கு பிரதமர் பாராட்டு
மத்திய துறைமுகங்கள், கப்பல் போக்குவரத்து மற்றும் நீர்வழிகள் துறை அமைச்சகத்தின் கீழ் இயங்கும் முக்கியத் துறைமுகங்கள், நிதியாண்டு 2022-23இல் நிர்ணயிக்கப்பட்ட இலக்குகளை விட அதிக சரக்குகளைக் கையாண்டு முந்தைய ஆண்டை விட 10.4% வளர்ச்சியைப் பதிவு செய்து சாதனை புரிந்ததற்கு பிரதமர் திரு நரேந்திர மோடி மகிழ்ச்சி தெரிவித்துள்ளார்.
795 மில்லியன் மெட்ரிக் டன் சரக்குகளைக் கையாண்டு நாட்டின் முக்கியத் துறைமுகங்கள் வரலாற்றுச் சாதனையைப் படைத்துள்ளன.
மத்திய துறைமுகங்கள், கப்பல் போக்குவரத்து மற்றும் நீர்வழிகள் துறை அமைச்சகத்தின் ட்விட்டர் பதிவிற்கு பதிலளித்து, “அபாரம்”, என்று பிரதமர் கூறியுள்ளார்.
------
AP/RB/KPG
(
குடியரசுத் தலைவர் செயலகம்
கிரேக்க தலைவர்களுடன் குடியரசுத் தலைவர் திரு ராம் நாத் கோவிந்த் சந்திப்பு; பிரதிநிதிகள் மட்டத்திலான பேச்சு வார்த்தைகளுக்கு தலைமை தாங்கினார்
குடியரசுத் தலைவர் திரு ராம் நாத் கோவிந்த், கிரீஸ் நாட்டிற்கான பயணத்தின் போது தனது அரசு முறை நிகழ்ச்சிகளை இன்று  தொடங்கினார். முன்னதாக அந்நாட்டு அதிபர் மாளிகையில் நடைபெற்ற வரவேற்பு நிகழ்ச்சியில் அதிபர் திரு புரோகோபிஸ் பாவ்லோபோஸை சந்தித்தார்.
கிரீஸ் அதிபருடன் மற்றும் தூதுக்குழு மட்டத்திலான பேச்சுவார்த்தைகளின் போது, அதிபர் இருநாடுகளுக்கு இடையிலான பழமைவாய்ந்த நாகரீகத்தின் பிணைப்பை குடியரசுத் தலைவர் வலியுறுத்தினார். இந்தியா மற்றும் கிரீஸ், ஜனநாயகம், சட்டத்தின் ஆட்சி மற்றும் பல கலாச்சாரங்கள் ஆகியவற்றை பகிர்ந்து கொள்கின்றன. இவை இருதரப்பு மற்றும் பன்முகத்தன்மை பணிகளில் ஆழப்படுத்தியுள்ளன என்று குடியரசுத் தலைவர் கூறினார்.
இந்தியா, கிரீசின் அரசியல் மற்றும் பொருளாதார துறைகளில் நடப்பு ஒத்துழைப்பை தீவிரப்படுத்துவதற்கு ஆர்வமாக உள்ளதாகவும் குடியரசுத் தலைவர் கூறினார்.
தெசாலோனிகி சர்வதேச விழா -ல் பங்கேற்க கவுரவ நாடு என்ற அடிப்படையில் அழைக்கப்பட்டதை இந்தியா ஏற்றுக் கொள்வதாக குடியரசுத் தலைவர் கூறினார்.
தூதரக மட்டத்திலான பேச்சுவார்த்தைகளுக்குப் பின்னர் குடியரசுத் தலைவர், கிரீஸ் பிரதமர் திரு அலெக்ஸிஸ் சிப்ரஸ் மற்றும் இருதலைவர்களையும் சந்தித்து இருநாடுகளுக்கும் பரஸ்பர அக்கறை கொண்ட பல்வேறு விவகாரங்கள் பற்றி விவாதித்தார்.
(Visitor Counter : 80
கலாசாரத்துறை அமைச்சகம்
தில்லி பழைய கோட்டையில் மீண்டும் அகழ்வாராய்ச்சியை தொடங்குகிறது தொல்பொருள் ஆராய்ச்சி நிறுவனம்
தில்லி பழைய கோட்டையில் மீண்டும் அகழ்வாராய்ச்சியை தொடங்க இந்திய தொல்பொருள் ஆய்வு நிறுவனம் திட்டமிட்டுள்ளது. திரு வசந்த் ஸ்வர்ன்கர் தலைமையில் இந்த ஆய்வுப்பணிகள் நடைபெற உள்ளன. ஏற்கனவே, 2013-14, 2017-18 ஆகிய இரண்டு கட்டங்களாக அங்கு ஆராய்ச்சி நடந்துள்ளது.
ஏற்கனவே, நடத்தப்பட்ட ஆராய்ச்சியில் கிடைத்த பொருட்கள் பாதுகாத்து வைக்கப்பட்டுள்ள நிலையில், இவை மௌரிய ஆட்சி காலத்தில் கிடைத்தவை என தெரியவந்துள்ளது. இந்திர பிராசத் என்னும் பழங்கால நகரத்தில் 2500 ஆண்டுகளாக தொடர்ந்து குடியிருப்புகள் இருந்து வந்ததாக மதிப்பிடப்பட்டுள்ளது.
அகழ்வாராய்ச்சியில் கிடைத்த பொருட்கள் 9-ம் நூற்றாண்டை சேர்ந்தது என அதிகாரிகளால் மதிப்பிடப்பட்டுள்ளது. மௌரிய வம்சம், குப்த வம்சம், ராஜபுதனர்கள், சுல்தான்கள், முகலாயர் காலத்தைச் சேர்ந்த மண்பாண்டங்கள், அரிவாள்கள், டெரகோட்டா பொம்மைகள், சுடப்பட்ட செங்கற்கள் உள்ளிட்ட பொருட்களும் கண்டுபிடிக்கப்பட்டுள்ளன.
ஷெர் ஷா சூரிய என்ற இரண்டாம் முகலாய மன்னரால் 16-ம் நூற்றாண்டில் கட்டப்பட்டது புராண கிலா எனப்படும் பழையகோட்டை. ஆயிரக்கணக்கான ஆண்டுகளுக்கு முற்பட்ட காலத்தைச்சேர்ந்த இடத்தில் இந்த கோட்டை உள்ளது. பத்மவிபூஷன் விருதுபெற்ற பேராசிரிய பிபி லால் 1954 மற்றும் 1969- 73 ஆகிய ஆண்டுகளில் கோட்டைக்குள்ளும் அதன் வளாகத்திலும் அகழ்வாய்வுப் பணிகளை மேற்கொண்டார்.
எரிசக்தி அமைச்சகம்
இந்தியாவை ஒளிமயமாக்கும் மத்திய அரசின் உஜாலா மற்றும் தேசிய தெருவிளக்குகள் திட்டம் வெற்றிகரமாக ஐந்து ஆண்டுகளை நிறைவு செய்துள்ளது
2015ஆம் ஆண்டு ஜனவரி 5ஆம் தேதி பிரதமர் திரு. நரேந்திர மோடி தொடங்கி வைத்த மத்திய அரசின் மானியம் இல்லாத உஜாலா மற்றும் தேசிய தெருவிளக்குத் திட்டம் ஐந்தாண்டுகளை நிறைவு செய்துள்ளது.
உஜாலா என்பது வீடுகளுக்கு ஒளி தரும் உலகிலேயே மிகப்பெரிய திட்டமாகும். அதேபோல், தெருவிளக்குகளை மாற்றி அமைப்பது மற்றொரு திட்டமாகும். இந்த இரண்டு திட்டங்களையும் மத்திய மின்சார அமைச்சகத்தின் கீழ் உள்ள பொதுத்துறை நிறுவனங்களுடன் இணைந்து இஇஎஸ்எல் நிறுவனம் அமல்படுத்துகிறது.
தேசிய தெருவிளக்குத் திட்டத்தின்கீழ் இதுவரை 1 கோடியே 3 லட்சம் தெருவிளக்குகள் பொருத்தப்பட்டுள்ளன. இதனால், ஆண்டுக்கு 6.97 பில்லியன் கிலோ வாட் ஹவர்ஸ் எரிசக்தி சேமிக்கப்பட்டுள்ளதாக மதிப்பிடப்பட்டுள்ளது. மேலும், ஆண்டுக்கு 4.80 மில்லியன் டன் கரிமிலவாயு வெளியேற்றம் குறைந்துள்ளது. மத்திய அரசின் இந்தியாவில் உற்பத்தி திட்டத்தின் ஆதரவுடன் பல்வேறு மாநிலங்களில் எல்இடி தெருவிளக்குகள் பொருத்தப்பட்டதன் மூலம், சுமார் 13,000 வேலைவாய்ப்புகள் உருவாக்கப்பட்டுள்ளன.
உஜாலா திட்டத்தின் மூலம், நாடு முழுவதும் 36 கோடியே 13 லட்சம் எல்இடி விளக்குகள் விநியோகிக்கப்பட்டுள்ளன. இதன் மூலம் ஆண்டுக்கு 46.92 பில்லியன் கிலோ வாட் ஹவர்ஸ் எரிசக்தி சேமிக்கப்பட்டதாக மதிப்பிடப்பட்டுள்ளது. மேலும் ஆண்டுக்கு 38 மில்லியன் டன் கரியமிலவாயு வெளியேற்றம் குறைக்கப்பட்டுள்ளது.
தேசிய தெருவிளக்குகள் திட்டத்தின்கீழ், 2020 மார்ச் மாதத்திற்குள் 1.34 கோடி வழக்கமான தெருவிளக்குகளை மாற்றி எல்இடி விளக்குகளைப் பொருத்த இலக்கு நிர்ணயிக்கப்பட்டுள்ளது. இதன் மூலம், ஆண்டுக்கு 9 பில்லியன் கிலோ வாட் ஹவர்ஸ் எரிசக்தி சேமிக்கப்படுவதோடு 6.2 மில்லியன் டன் கரியமிலவாயு வெளியேற்றமும் குறையும். இந்தியாவின் ஒட்டுமொத்த கிராமப்பகுதிகளிலும், அடுத்த 4-5 ஆண்டுகளுக்குள் இத்தகைய மாற்றத்தைக் கொண்டுவர இஇஎஸ்எல் நிறுவனம் ரூ.8,000 கோடி முதலீடு செய்ய திட்டமிட்டுள்ளது. இதன்படி, இஇஎஸ்எல் நிறுவனத்தால் 30 மில்லியனுக்கும் அதிகமான எல்இடி தெருவிளக்குகள் பொருத்தப்படும் என்று எதிர்பார்க்கப்படுகிறது.
-----
(Visitor Counter : 152
ரெயில்வே அமைச்சகம்
சர்வதேச/இந்தியாமேம்பாட்டுக்கான அமெரிக்க முகமையுடன் இந்திய ரயில்வே புரிந்துணர்வு ஒப்பந்தத்தில்கையெழுத்திட்டுள்ளது
கரியமிலவாயு வெளியேற்றத்தைக் குறைப்பதற்கான உறுதிப்பாட்டின் ஒரு பகுதியாக இந்திய ரயில்வே பல முன்முயற்சிகளை மேற்கொண்டு வருகிறது. இதன் அடிப்படையில், புதுப்பிக்கவல்ல எரிசக்தி மற்றும் எரிசக்தித் திறன் குறித்த ஒத்துழைப்புக்காக சர்வதேச/இந்தியா மேம்பாட்டுக்கான அமெரிக்க முகமையுடன் இந்திய ரயில்வே 2023 ஜூன் 14 அன்று புரிந்துணர்வு ஒப்பந்தத்தில் கையெழுத்திட்டுள்ளது. இந்த ஒப்பந்தத்தில் ரயில்வே துறை சார்பில் ரயில்வே வாரிய உறுப்பினர் திரு நவீன் குலாத்தி, சர்வதேச/இந்தியா மேம்பாட்டுக்கான அமெரிக்க முகமை சார்பில் அதன் துணை நிர்வாகி திருமதி இசபெல் கோல்மன் ஆகியோர் கையெழுத்திட்டனர். ரயில்வே வாரியத்தின் தலைவரும், தலைமை நிர்வாக அதிகாரியுமான திரு அனில் குமார் லஹோத்தி முன்னிலை வகித்தார்.
இந்த ஒப்பந்தத்தின் மூலம் இந்திய ரயில்வேக்கு கீழ்க்காணும் துறைகளில் தொழில்நுட்ப உதவி கிடைக்கும்.
- இந்திய ரயில்வேக்கான தூய எரிசக்தி உள்ளிட்ட நீண்டகால எரிசக்தி திட்டம்
- இந்திய ரயில்வே கட்டிடங்களுக்கான எரிசக்தித் திறன் கொள்கை மற்றும் செயல்திட்டம் உருவாக்குதல்
- இந்திய ரயில்வேயின் கரியமிலவாயு இல்லாத தொலைநோக்குத் திட்டத்தை நிறைவேற்ற தூய எரிசக்தி கொள்முதலுக்கான திட்டமிடல்
- முறைப்படுத்தல் மற்றும் அமலாக்கத்தை செயல்படுத்துவதற்கான தொழில்நுட்ப உதவி
- நடைமுறைக்கு உகந்த, பெருமளவில் புதுப்பிக்கவல்ல எரிசக்தி கொள்முதலுக்கான திட்டமிடல் மற்றும் நிர்வாக உதவி
- உள்நாடு மற்றும் சர்வதேச அளவில் களப்பயணங்கள், ஆய்வுப் பயணங்கள் உள்ளிட்டவற்றில் கூட்டாக நிகழ்வுகள், கருத்தரங்குகள், திறன் கட்டமைப்பு நிகழ்ச்சிகளை நடத்துதல்